**Ministerul Investițiilor și Proiectelor Europene**

**Programul Operaţional Infrastructură Mare 2014-2020**

**Axa Prioritară 11: Măsuri de îmbunătățire a eficienței energetice și stimularea utilizării energiei regenerabile la nivelul întreprinderilor, Obiectivul specific 11.1: Eficiență energetică și utilizarea energiei din surse regenerabile pentru consumul propriu la nivelul IMM-urilor și întreprinderilor mari**

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**Utilizarea energiei regenerabile la nivelul operatorilor regionali de apă**

**Versiune 2022**

*CUPRINS*

[Capitolul 1. informaţii despre apelul de proiecte 4](#_Toc115256001)

[1.1. Axa prioritară, proritatea de investiţii aferentă şi obiectivul specific 4](#_Toc115256002)

[1.2. Tipul apelului de proiecte şi perioada de depunere a propunerilor de proiecte 4](#_Toc115256003)

[1.3. Acţiunile sprijinite şi activităţi 5](#_Toc115256004)

[1.3.1. Acţiunile finanţabile conform POIM 5](#_Toc115256005)

[1.3.2. Activităţile finanţabile în cadrul Obiectivului specific 11.1 6](#_Toc115256006)

[1.4. Tipuri de solicitanţi 6](#_Toc115256007)

[1.5. Grup ţintă 6](#_Toc115256008)

[1.6. Indicatori 7](#_Toc115256009)

[1.7. Alocarea stabilită pentru apelul de proiecte 7](#_Toc115256010)

[1.8. Valoarea minimă şi maximă a proiectului, rata de cofinanţare 8](#_Toc115256011)

[1.8.1 Valoarea proiectelor 8](#_Toc115256012)

[1.8.2 Ratele de cofinanțare a proiectelor 8](#_Toc115256013)

[1.9 Ajutor de stat 8](#_Toc115256014)

[Capitolul 2. Reguli pentru acordarea finanţării 9](#_Toc115256015)

[2.1. Eligibilitatea solicitantului 9](#_Toc115256016)

[2.2. Eligibilitatea proiectului 9](#_Toc115256017)

[2.3.Eligibilitatea cheltuielilor 11](#_Toc115256018)

[Capitolul 3. completarea Cererii de Finanţare 14](#_Toc115256019)

[3.1. Înregistrarea solicitantului în sistem 14](#_Toc115256020)

[3.2. Modalitatea de completare a Cererii de finanţare 15](#_Toc115256021)

[3.2.1 Documentația tehnico-economică 15](#_Toc115256022)

[3. 2.2 Analiza cost-beneficiu 15](#_Toc115256023)

[3.2.3 Evaluarea Impactului asupra Mediului (EIM) 16](#_Toc115256024)

[3.2.4 Anexe la cererea de finanțare 16](#_Toc115256025)

[3.3 Obiectivele şi rezultatele proiectului 16](#_Toc115256026)

[3.4. Context şi justificare 17](#_Toc115256027)

[3.5 Sustenabilitate 17](#_Toc115256028)

[3.6 Relevanţă 17](#_Toc115256029)

[3.7 Riscuri 18](#_Toc115256030)

[3.8 Complementaritate 18](#_Toc115256031)

[3.9 Aplicarea principiilor orizontale 18](#_Toc115256032)

[3.10 Descrierea investiţiei 19](#_Toc115256033)

[3.11. Managementul de proiect 19](#_Toc115256034)

[3.12. Elaborarea bugetului şi categoriile de cheltuieli 19](#_Toc115256035)

[Capitolul 4. procesul de evaluare şi selecţie 20](#_Toc115256036)

[4.1 Descriere generală 20](#_Toc115256037)

*4****.1.1 Verificarea administrativă și a eligibilității cererilor de finanțare****……………… ……….20*

[4.2.2 Evaluarea cererilor de finanțare 21](#_Toc115256038)

[4.2 Depunerea și soluționarea contestațiilor 22](#_Toc115256039)

CAPITOLUL 5. CONTRACTAREA PROIECTELOR………………………………… 22

[Anexe 25](#_Toc115256040)

[Anexa 1. Fișă de control 25](#_Toc115256041)

[Anexa 2. Grila de verificare administrativă și evaluare a cererilor de finanțare 25](#_Toc115256042)

[Anexa 3. Modele de declarații și formulare anexe la cererea de finanțare (de eligibilitate, angajament, conflict de interese, declarație privind eligibilitatea TVA aferente cheltuielilor, declarația de disponibilitate a terenurilor, declaraţie privind tipul întreprinderii) 25](#_Toc115256043)

[Anexa 4. Categorii de cheltuieli indicative pentru proiectele finanțate în cadrul OS 11.1 25](#_Toc115256044)

[Anexa 5. Model contract de finanțare 25](#_Toc115256045)

**Capitolul 1. informaţii despre apelul de proiecte**

Prezentul ghid a fost elaborat de Autoritatea de Management pentru Programul Operaţional Infrastructură Mare (POIM) pentru solicitanţii care doresc să obţină finanţare nerambursabilă pentru proiecte de investiţii pentru producerea de energie din surse regenerabile, cu excepția biomasei, destinate consumului propriu de energie la nivelul infrastructurii de apă și/sau apă uzată în cadrul Axei Prioritare 11 Măsuri de îmbunătățire a eficienței energetice și stimularea utilizării energiei regenerabile la nivelul întreprinderilor, *Obiectivul* *Specific 11.1**Eficiență energetică și utilizarea energiei din surse regenerabile pentru consumul propriu la nivelul IMM-urilor și întreprinderilor mari,* din cadrul programului operațional Infrastructură Mare (POIM).

În situaţia în care pe parcursul sesiunii de proiecte intervin modificări de natură a afecta regulile şi condiţiile de finanţare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conţinutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

### 1.1. [Axa](#_Toc276380153) prioritară, proritatea de investiţii aferentă şi obiectivul specific

**Axa Prioritară 11 - *Măsuri de îmbunătățire a eficienței energetice și stimularea utilizării energiei regenerabile la nivelul întreprinderilor***vizează Obiectivul Tematic 4 „*Sprijinirea tranziţiei către o economie cu emisii scăzute de dioxid de carbon în toate sectoarele*”, urmărind promovarea investiţiilor în sectorul de energie curată şi eficienţă energetică în vederea asigurării contribuţiei la obiectivele Uniunii Europene pentru perioada 2021-2030, asumate la nivel național prin Planul Național Integrat în domeniul Energiei și Schimbărilor Climatice 2021-2030 (PNIESC) privind consumul final de energie provenită din resurse regenerabile şi creşterea eficienţei energetice, din cadrul POIM.

***Prioritatea de investiţii 4b. Promovarea eficienţei energetice şi a utilizării energiei din surse regenerabile în întreprinderi***

***Obiectivul specific 11.1. Eficiență energetică și utilizarea energiei din surse regenerabile pentru consumul propriu la nivelul IMM-urilor și întreprinderilor mari*** promovează acţiuni orientate spre măsuri de eficiență energetică și reducerea consumului.

1.2.Tipul apelului de proiecte şi perioada de depunere a propunerilor de proiecte

Apelul de proiecte lansat prin prezentul ghid este apel de proiecte necompetitiv cu depunere continuă.

**Solicitările se vor primi în perioada ...................–.....................**

**Atenție!**

În cadrul aceluiași apel un solicitant poate depune o singură cerere de finanțare.

Acordarea finanțării în cadrul prezentului apel se va realiza sub rezerva aprobării modificării de către Comisia Europeană a Programului Operațional Infrastructură Mare 2014-2020 pentru asigurarea eligibilității activităților finanțate, precum și a bugetului asociat acestora.

Cererile de finanțare se vor depune prin aplicația electronică MySMIS, cu toate anexele solicitate prin prezentul ghid.

### 1.3. Acţiunile sprijinite şi activităţi

### 1.3.1. Acţiunile finanţabile conform POIM

În cadrul acestui apel vor fi finanţate proiecte care au ca obiectiv promovarea producției de energie din surse regenerabile, cu excepția biomasei, pentru consumpropriu la nivelul infrastructurii de apă și/sau apă uzată operate de către operatorii regionali, care se încadrează în capacitatea de producție specifică prosumatorului definit potrivit art. 3 pct. 95, din Legea nr. 123/2012 energiei electrice și a gazelor naturale, cu modificările și completările ulterioare, în conformitate cu prevederile art. VII din OUG 109/2022, cu modificările și completările ulterioare .

### 1.3.2. Activităţile finanţabile în cadrul Obiectivului specific 11.1

Pentru proiectele prevăzute la secțiunea 1.3.1 sunt sprijinite următoarele categorii de activități:

* investiții în echipamente/utilaje/dotări specifice necesare pentru obținerea de energie din surse regenerabile (cu excepția biomasei) destinate consumului propriu de energie la nivelul infrastructurii de apă și/sau apă uzată, care se încadrează în capacitatea de producție specifică prosumatorului definit potrivit art. 3 pct. 95, din Legea nr. 123/2012 energiei electrice și a gazelor naturale, cu modificările și completările ulterioare

În scopul asigurării unei identități vizuale armonioase și pentru respectarea unitară a regulilor privind vizibilitatea, Beneficiarii vor trebui să aplice cel puțin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresele [www.mfe.gov.ro/comunicare/strategie-de-comunicare/](http://www.mfe.gov.ro/comunicare/strategie-de-comunicare/) și [www.fonduri-ue.ro/comunicare/comunicare).](http://www.fonduri-ue.ro/comunicare/comunicare).) Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar.

|  |
| --- |
| Atenţie !   * Surse regenerabile de energie eligibile în cadrul prezentului apel sunt: eoliană, solară, energie hidraulică şi gaz de fermentare a nămolurilor din instalaţiile de epurare a apelor uzate şi biogaz * Utilizarea biomasei ca sursă regenerabilă de energie nu este eligibilă * Proiectul poate avea în vedere toate fluxurile de energie existente pentru care se vor implementa măsurile propuse (energie electrică, energie termică, energie mecanică) * Proiectul vizează acțiuni destinate consumului propriu de energie la nivelul infrastructurii de apă și/sau apă uzată, și se încadrează în capacitatea de producție specifică prosumatorului definit potrivit art. 3 pct. 95, din Legea nr. 123/2012 energiei electrice și a gazelor naturale, cu modificările și completările ulterioare |

### 1.4. Tipuri de solicitanţi

Solicitanţii eligibili în cadrul prezentului apel sunt:

* **Operatorii Regionali (OR) de Apă**, definiți prin Legea nr. 51/2006 privind serviciile comunitare de utilități publice, cu modificările și completările ulterioare și Legea nr. 241/2006 privind serviciile de alimentare cu apă și canalizare, cu modificările și completările ulterioare, care au beneficiat anterior de finanțare dedicată sectorului de apă și apă uzată în cadrul POS/POIM *(proiecte de sprijin pentru pregătirea aplicatiei de finanțare și a documentațiilor de atribuire pentru proiecte regionale de dezvoltare a infrastructurii de apa si apa uzata, proiecte de investitii)*

### 1.5. Grup ţintă

Grupul țintă este reprezentat de operatorii regionali de apă și implicit de populația urbană și rurală din aria de operare.

### 1.6. Indicatori

PentruObiectivul specific *11.1.,* au fost prevăzuţi următorii indicatori de program şi proiect:

| **ID** | **Indicatori obligatorii la nivel de proiect** | **Unitate de măsură** |
| --- | --- | --- |
| CO01 | **Investiție productivă: Număr de OR** | **numărul de OR sprijiniti pentru utilizarea surselor de energie regenerabilă** |
| **CO30** | **Capacitate suplimentară de producere a energiei din surse regenerabile** | **MW** |
| **CO34** | **Reducerea gazelor cu efect de sera: Scădere anuală estimată a gazelor cu efect de seră** | **Echivalent tone de CO2** |

**Definiţiile indicatorilor şi indicaţii privind cuantificarea acestora**

**CO30** = Creșterea capacității de producere a energiei a unităților ce folosesc surse regenerabile, și construite / dotate prin proiect. Include electricitate și energie termică.

**Formula de calcul:** Capacitate suplimentară de producere a energiei din surse regenerabile care fac obiectul intervențiilor, exprimată în MW. În cazul producției de energie din surse regenerabile, estimarea are la bază cantitatea de energie primară produsă de unitățile sprijinite, pe perioada unui an (fie anul ulterior finalizării proiectului sau anul calendaristic ulterior finalizării proiectului). Energia din surse regenerabile ar trebui să fie neutră în ce privește gazele cu efect de seră și să înlocuiască producția de energie care nu este din surse regenerabile.

**CO34 (pentru utilizarea surselor regenerabile de energie) =** estimarea totală a scăderii anuale a gazelor cu efect de seră la sfârșitul perioadei ca urmare a înlocuirii producției de energie care nu este din surse regenerabile cu producția de energie din surse regenerabile.

**Formula de calcul:**Capacitatea ce urmează a fi instalată din regenerabile x perioada de utilizare maximă anuală = producția anuală de energie (termică sau electrică). Perioada de utilizare maximă anuală este: 4000h/an pentru electricitate si 1800h/an pentru încălzire. Fiecare MWe sau MWt din regenerabile are corespondență cu emisii de CO2 astfel: 1 MWe = 0,33 tone CO2/MWhe; 1 MWt = 0,202 tone CO2/MWh pentru înlocuire gaz; 1 MWt = 0,364 tone CO2 pentru înlocuire cărbune.

Emisiile de CO2 se vor calcula prin utilizarea factorului de emisii din Anexa VI a Regulamentului (UE) nr. 601/2012 privind monitorizarea și raportarea emisiilor de gaze cu efect de seră în conformitate cu Directiva 2003/87/CE a Parlamentului European și a Consiliului (în functie de combustibilul utilizat), care se înmulțește cu energia economisită propusă a se obține anual prin proiect, până la finalul perioadei de sustenabilitate a proiectului (măsurată în MWh). Pentru energie electrică economisită, factorul de emisii utilizat este 0,33 tone CO2/MWh.

### 1.7. Alocarea stabilită pentru apelul de proiecte

Bugetul alocat apelului de proiecte este:

|  |  |
| --- | --- |
| **Acțiune** | **Alocare netă POIM (euro)** |
| *Măsuri pentru producerea de energie din surse regenerabile, cu excepția biomasei, destinate consumului propriu de energie la nivelul infrastructurii de apă și/sau apă uzată* | 75.000.000 |

*Alocarea bugetară este indicativă, AM POIM putând decide limitarea sau extinderea acestor sume în funcție de evoluția globală la nivelul axei prioritare, în conformitate cu prevederile legislative in vigoare (OUG 40/2014 cu modificarile si completarile ulterioare).*

### 1.8. Valoarea minimă şi maximă a proiectului, rata de cofinanţare

### 1.8.1 Valoarea proiectelor

Prin prezentul ghid nu se impune o valoare maximă a proiectului.

### 1.8.2 Ratele de cofinanțare a proiectelor

Pentru proiectele finanţate în cadrul prezentului apel, sursele de finanțare se asigură după cum urmează:

* **85% Fondul de Coeziune, 15% buget de stat**
* În conformitate cu regulile specifice proiectelor generatoare de venituri, se aplică structura de finanţare cu rata forfetară de 6% suportată de către beneficiarul proiectului.

## 1.9 Ajutor de stat

* Proiectele propuse spre finanțare în cadrul prezentului apel, constând în investiții pentru producerea energiei din surse regenerabile (cu excepția biomasei) destinate consumului propriu de energie la nivelul infrastructurii de apă și/sau apă uzată operate de către Operatorii Regionali denumiți la secțiunea 1.4 nu intră sub incidența ajutorului de stat, având în vedere următoarele considerente: investițiile finanțate în cadrul prezentului apel vor deservi infrastructura de apă și/sau apă uzată care este operată de către Operatorii Regionali din sectorul de apă înființați în baza Legii nr. 51/2006 și Legea nr. 241/2006 în vederea asigurării serviciilor de alimentare cu apă și canalizare în zonele în care aceștia operează;
* Infrastructura de apă/apă uzată constituie monopoluri naturale, care nu intră în competiție cu alte infrastructuri de aceeași natură;
* Investițiile private în acest sector sunt nesemnificative, din cauza necesității majore de dezvoltare a infrastructurii, în scopul conformării, în raport cu costurile operaționale ridicate;
* Infrastructura și serviciul de apa nu este proiectat astfel încât să favorizeze o anumită întreprindere sau sector, ci pentru a furniza beneficii întregii societăți;
* Managementul și operarea infrastructurii de apă/apă uzată sunt subiectul unui monopol legal (operatorii regionali dețin drepturi exclusive pentru furnizarea Serviciului în ariile geografice ale autorităților municipale ce sunt membre ADI, în baza în baza unui document de atribuire – Contractul de delegare), iar astfel este exclusă concurența atât pentru piață, cât și concurența pe piață.

**Capitolul 2. Reguli pentru acordarea finanţării**

### 2.1. Eligibilitatea solicitantului

Solicitanții eligibili în cadrul prezentului ghid sunt Operatorii Regionali de Apă.

**Solicitanții trebuie să îndeplinească următoarele condiții de natură instituţională, legală şi financiară:**

* + 1. Se încadrează în categoria beneficiarilor eligibili, respectiv:
* **Operatorii Regionali (OR) de Apă**, definiți prin Legea nr. 51/2006 privind serviciile comunitare de utilități publice, cu modificările și completările ulterioare și Legea nr. 241/2006 privind serviciile de alimentare cu apă și canalizare, cu modificările și completările ulterioare, care au beneficiat anterior de finanțare dedicată sectorului de apă și apă uzată în cadrul POS/POIM *(proiecte de sprijin pentru pregătirea aplicatiei de finanțare și a documentațiilor de atribuire pentru proiecte regionale de dezvoltare a infrastructurii de apa si apa uzata, proiecte de investitii)*
  + 1. Solicitantul nu se încadrează într-una din situaţiile de mai jos:

1. *este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013 privind criza financiară și insolvența unităților administrative teritoriale, respectiv conform Legi nr.85/2014 privind procedura insolvenței, cu modificările și completările ulterioare, după caz;*
2. *este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activităţile sale comerciale sunt suspendate ori fac obiectul unui aranjament cu creditorii;*
3. *nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;*
4. *a suferit condamnări definitive din cauza unei conduite profesionale îndreptată împotriva legii, decizie formulată de o autoritate de judecată ce are forţă de res judicata;*
5. *a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;*
   * *Se probează prin Declarația de Eligibilitate*

### 2.2. Eligibilitatea proiectului

Proiectele depuse în cadrul Obiectivului Specific11.1, trebuie să respecte următoarele condiţii:

1. Proiectul se încadrează în categoriile de acțiuni finanțabile menţionate în POIM și în categoriile de proiecte menționate în Ghidul Solicitantului, corespunzător AP 11 OS 11.1, iar perioada de implementare a proiectului se încadrează în perioada de eligibilitate a cheltuielilor (între 19.09.2022 şi 31.12.2023)
   * *Se probează prin secțiunea relevantă din cererea de finanțare*
2. Obiectivele proiectului trebuie să fie în concordanță cu acțiunile obiectivului specific 11.1 și cu activitățile eligibile din prezentul ghid și corespunde ariei de operare a operatorului regional
   * *Se probează prin secțiunea relevantă din cererea de finanțare*
3. Activităţile proiectului nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului
   * *Se probează prin Declarația de eligibilitatea a solicitantului*
4. Bugetul proiectului respectă indicațiile privind încadrarea în categoriile de cheltuieli
   * *Se probează prin anexa Categorii de cheltuieli*
5. Imobilele pe care se vor construi investițiile proiectului (sunt puse la dispoziția proiectului. În acest sens se va demonstra dreptul de proprietate/ concesiune/ superficie/ administrare asupra imobilului (teren și/sau clădire) unde se face investiția, pe o perioadă de cinci ani de la data previzionată pentru efectuarea plății finale în cadrul proiectului

*Se probează prin :*

* + *Declarație pe proprie răspundere din partea autorităților locale/beneficiarului că investițiile propuse prin proiect sunt realizate pe imobile aflate deja în administrarea operatorului regional sau că i se permite accesul în vederea executării lucrărilor și operării*
  + *În cazul în care se realizează investițiile pe suprafețe noi de terenuri:*
  + *Declarație pe proprie răspundere din partea autorităților locale prin care se menţionează disponibilitatea terenurilor, precum și că nu au fost depuse cereri de retrocedare, în conformitate cu legislaţia în vigoare şi că nu există litigii cu privire la stabilirea şi delimitarea proprietăţii (la depunerea aplicației de finanțare)*
  + *Hotărâri de Consiliu Local privind disponibilitatea terenurilor (la contractare)*

1. Activitățile derulate în cadrul proiectului respectă legislaţia naţională/comunitară și regulile în domeniul egalităţii de şanse, dezvoltării durabile, achiziţiilor publice (inclusiv dacă sunt incluse activităţi care au fost demarate anterior depunerii proiectului), informării şi publicităţii
   * *Se probează prin declarația de eligibilitate*
   * *Se probează prin secțiunea relevantă din cererea de finanțare*
2. Proiectul include descrierea clară a legăturii cu alte finanțări sau alte proiecte finanțate din fonduri comunitare sau naționale
   * *Se probează prin declarația de eligibilitate*
   * *Se probează prin secțiunea relevantă din cererea de finanțare*
3. Dacă proiectul conţine investiţii realizate înainte de depunerea cererii de finanţare, acestea au fost verificate din punct al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii*.*
   * *Conform document elaborat de Serviciul de Achiziţii, vizând verificarea dosarului de achiziţie publică depus de către solicitant*

### 2.3.Eligibilitatea cheltuielilor

**Baza legală:**

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020, cu modificările și completările ulterioare;
* Regulamentul (UE) nr. 1303/2013 prevede la art. 65, 66, 67, 68, 69 condiţiile generale pe care trebuie să le îndeplinească cheltuielile efectuate de către beneficiari pentru a fi eligibile pentru finanţare din contribuţia din fondurile europene, cu modificările și completările ulterioare;
* Regulamentul (UE) nr. 1300/2013 al Parlamentului European și al Consiliului din 17 decembrie 2013 privind privind Fondul de coeziune și de abrogare a Regulamentului (CE) nr. 1084/2006;
* Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea art. 107 şi 108 din tratat, cu modificările și completările ulterioare;
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificăruile și completările ulterioare;
* OUG 109/2022 privind unele măsuri pentru proiectele de infrastructură de apă și apă uzată finanțate din fonduri europene și pentru modificarea unor acte normative cu modificările și completările ulterioare;
* Legislația națională și europeană în vigoare la data semnării contractului de finanțare;
* Instrucțiunile AM/OI, pentru contractele de finanțare semnate după data (publicării) acestora.

**Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.**

Pentru a fi rambursată, o cheltuială trebuie să îndeplinească în mod cumulativ, următoarele condiţii cu caracter general, conform nr. HG 399/2015:

* 1. să fie angajată de către beneficiar şi plătită de acesta în condiţiile legii între 19.09.2022 şi 31 decembrie 2023;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013;
  3. să fie în conformitate cu prevederile programului;
  4. să fie în conformitate cu contractul de finanţare, încheiat între autoritatea de management şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1.303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.

***În plus, o cheltuială este eligibilă dacă:***

* activitățile proiectului prezent pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice

În cadrul OS 11.1, **nu sunt eligibile** următoarele tipuri de cheltuieli (în conformitate cu prevederile Art. 13, lit. h din HG nr. 399/2015):

* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli generale de administrație
* dobânda debitoare cu excepţia celor referitoare la granturi acordate sub forma unei subvenţii pentru dobândă sau pentru comisioane de garantare
* alte comisioane aferente creditelor
* achiziţia de echipamente second-hand
* amenzi, penalităţi şi cheltuieli de judecată si arbitraj
* costurile pentru operarea obiectivelor de investiţii
* cheltuielile efectuate pentru obiective de investiţii executate în regie proprie
* cheltuielile cu activităţi legate de realizarea auditului energetic (solicitat conform Legii nr. 121/2014)**.**

Cheltuielile proiectului vor fi încadrate în categoriile de cheltuieli din Anexa Categoria de cheltuieli eligibile.

|  |
| --- |
| **Atenţie!**   * *Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului).* |

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare;
* ORDIN nr. 1.425/2016 pentru aprobarea Instrucţiunilor de aplicare a prevederilor art. 12 din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare;

Cheltuiala cu taxa pe valoarea adăugată este eligibilă dacă este nerecuperabilă, potrivit legii, cu respectarea prevederilor art. 69 alin. (3) lit. c) din Regulamentul (UE) nr. 1303/2013. În cazul proiectelor aferente prezentului ghid, taxa pe valoare adăugată este recuperabilă, deci neeligibilă.

***Implementarea financiară a proiectului***

**Baza legală:**

* **Ordonanța de urgență a guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare**

Implementarea financiară se face prin mecanismul rambursării cheltuielilor efectuate sau prin cel al decontării cererilor de plată așa cum prevede OUG 40/2015. Obligațiile beneficiarului și ale AM referitor la plăți sunt detaliate în conținutul contractului de finanțare.

# Capitolul 3. completarea Cererii de Finanţare

Aceasta se va transmite prin sistemul informatic MySMIS 2014, împreună cu toate anexele solicitate.

Încărcarea cererii în MySMIS, respectiv transmiterea oficială a proiectului spre analiză și aprobare, se va face în limba română.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

Anexele care sunt incomplete, ilizibile sau care nu sunt semnate şi datate vor duce la respingerea proiectului, acesta trebuind redepus.

### 3.1. Înregistrarea solicitantului în sistem

Înainte de demararea completării conţinutului cererii de finanţare, solicitanţii au obligaţia înregistrării în sistem, conform indicaţiilor furnizate pe site-ul [www.fonduri-ue.ro](http://www.fonduri-ue.ro).

Odată cu înregistrarea solicitantului, este necesară completarea tuturor câmpurilor, întrucât informațiile din această secțiunea sunt esențiale pentru evaluarea eligibilității solicitantului sau pentru evaluarea tehnico-economică.

Astfel, la secțiunea solicitant se vor regăsi următoarele informații:

* Date de identificare (denumire, tip – se va selecta dintr-un nomenclator, nr. de înegistrare și registrul unde este înregistrată entitatea, data înființării, înregistrare în scop de TVA, entitate de drept publica sau nu)
  + - Reprezentant legal (funcție, nume, prenume, data nașterii, CNP, date de contact)
    - Sediul social
    - Date financiare:
      * conturi bancare
      * exerciții financiare (moneda, dată începere, dată de încheiere, număr mediu de salariați, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)
    - Finanțări:
      * Asistență acordată anterior, unde se completează cu informații privind proiectele derulate anterior de către solicitant, încheiate sau aflate în derulare
      * Asistență solicitată, unde se completează cu informații privind proiectele depuse pentru obținerea de finanțare pe alte programe

*Notă: informațiile nu trebuie să se limiteze la programele / proiectele finanțate din fonduri europene structurale și de investiții, ci la toate tipurile de finanțări*

### 3.2. Modalitatea de completare a Cererii de finanţare

Pentru evaluarea cererii de finanțare, aceasta se va completa conform indicațiilor de mai jos și vor fi anexate documentele menționate mai jos:

### 3.2.1 Documentația tehnico-economică

Studiul de fezabilitate se elaborează în situațiile prevăzute de HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice pentru realizarea obiectivelor/proiectelor noi de investiţii în domeniul construcţiilor, a lucrărilor de intervenţii la construcţii existente şi a altor lucrări de investiţii, denumite în continuare obiective de investiţii, ale căror cheltuieli, destinate realizării de active fixe de natura domeniului public şi/sau privat al statului/unităţii administrativ-teritoriale ori de natura domeniului privat al persoanelor fizice şi/sau juridice, se finanţează total sau parţial din fonduri publice.

***În cererea de finanţare se va prezenta un sumar al studiului de fezabilitate sau o documentație tehnico - economică, din care să reiasă necesitatea și oportunitatea investițiilor.***

În cazul în care sunt propuse activităţi care nu necesită studiu de fezabilitate conform legislației în vigoare, se va prezenta un Studiu de oportunitate/ Notă de fundamentare/Notă conceptuală/ alt document tehnico-economic, care din care să reiasă indicatorii tehnico-economici, aprobat la nivelul beneficiarului.

### 3. 2.2 Analiza cost-beneficiu

Cerinţa minimă este ca proiectele să fie durabile pe durata lor de existenţă economică, adică să asigure un flux de venituri suficient pentru a acoperi costurile de operare şi întreţinere. Există, însă, un al doilea aspect al analizei financiare, de importanţă critică şi anume, estimarea nivelului grantului necesar pentru ca proiectul să devină viabil din punct de vedere financiar.

Analiza Cost Beneficiu trebuie să fie elaborată în conformitate cu cerințele Ghidului privind Analiza Cost Beneficiu pentru investițiile în sectorul de apă și apă uzată, elaborată și aprobată, conform prevederilor Legii nr. 241/2006 privind serviciul de alimentare cu apă și canalizare, cu modificările și completările ulterioare.

Componentele analizei Cost-Beneficiu sunt:

1. Analiza financiară
2. Analiza economică
3. Evaluarea riscului și analiza de senzitivitate

**Se va elabora o nouă strategie tarifară, în cazul în care se demonstrează că tarifele existente nu acoperă costurile cu prezentul proiect pentru eficientizarea energetică și proiectul pentru digitalizare (dacă se propune). În cadrul cererii de finanțare se va argumenta decizia cu privire la aspectele menționate.**

**În cazul în care rezultă o nouă strategie de tarifare, acesta va fi elaborată conform ordinului 230/2022 privind aprobarea**[**Metodologiei de evaluare**](https://legislatie.just.ro/Public/DetaliiDocumentAfis/253793)**a modului de implementare a strategiilor de tarifare elaborate în conformitate cu**[**Metodologia de analiză cost-beneficiu**](https://legislatie.just.ro/Public/DetaliiDocumentAfis/219344)**pentru investițiile în infrastructura de apă, aprobată prin**[**Hotărârea Guvernului nr. 677/2017**](https://legislatie.just.ro/Public/DetaliiDocumentAfis/219343)**, strategie ce va fi aprobată prin hotărârea AGA ADI și va fi prezentată în etapa de contractare.**

### 3.2.3 Evaluarea Impactului asupra Mediului (EIM)

În cazul în care este necesară, evaluarea Impactului asupra Mediului trebuie să fie în conformitate cu prevederile legislației din domeniu. Autoritățile competente pentru protecţia mediului (ACPM) stabilesc dacă proiectele sunt incluse în Anexa I sau Anexa II a Directivei privind EIM și legislația națională în vigoare. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

ACPM va asigura totodată consultarea publicului interesat pe parcursul dezbaterii publice.

### 3.2.4 Anexe la cererea de finanțare

* **Declarație de angajament**
* **Declarație de eligibilitate**
* **Declarație privind disponibilitatea terenurilor**
* **Declarație privind TVA**
* **Planul de informare și publicitate**
* **Alte documente explicative necesare pentru susținerea anumitor elemente din proiect (identificate de solicitant sau de AM)**

**Atenție!**

Se recomandă ca toate avizele/acordurile emise să menționeze numele exact al proiectului.

În cazul în care numele avizelor/acordurilor diferă, Beneficiarul va prezenta o declarație pe proprie răspundere care va confirma faptul că aceste avize/acorduri fac referire la proiectul depus.

### 3.3 Obiectivele şi rezultatele proiectului

Obiectivul general al proiectului va fi stabilit în directă corelare cu *Obiectivul Specific 11.1 Eficiență energetică și utilizarea energiei din surse regenerabile pentru consumul propriu la nivelul IMM-urilor și întreprinderilor mari* şi cu acţiunea de finanţare, conform secţiunii 1.3.1.

Rezultatele vor fi corelate cu rezultatele aşteptate la Obiectivul Specific 11.1, respectiv:

* reducerea emisiilor de gaze cu efect de seră raportate la economiile de energie realizate ca urmare a implementării investiției;
* reducerea intensității energetice a activității;
* stimularea investițiilor realizate de operatorii economici în vederea reducerii consumului de energie și creșterii eficienței energetice a activității economice;
* o economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecţie şi pe îmbunătăţirea calităţii mediului.

Toate obiectivele specifice vor fi asociate cu rezultate concrete şi vor fi cuantificate în indicatori.

### 3.4. Context şi justificare

Pentru proiectele depuse se vor prezenta următoarele informații:

* + Contextul în care este propus proiectul precum și complementaritatea cu alte proiecte finanțate din fonduri europene sau alte surse;
  + Situația actuală aconsumului energetic la nivelul infrastructurii de apă și/sau apă uzată: scurtă descriere a infrastructurii de apă și apă uzată aflată în operare, consumul energetic la nivelul acesteia în ultimii 3 ani, cu indicarea instalațiilor/infrastructurii cu cele mai mari consumuri, impactul consumului energetic si al costurilor asociate în operare (inclusiv la nivel tarifar).
  + Impactul proiectului prin reducerea consumului de energie conventionala/din sistemul national asupra tarifelor serviciilor de alimentare cu apă și colectare și tratare apă uzată din aria de operare a Operatorului regional;

### 3.5 Sustenabilitate

Se va preciza modul în care proiectul se va autosusţine financiar după încetarea finanţării solicitate prin Cererea de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp). Se va descrie, de asemenea, modul în care vor fi folosite rezultatele proiectului, interacţiunea acestora cu alte activităţi realizate de către solicitant.

De asemenea, se vor descrie măsurile suplimentare care vor fi implementate pentru eficientizarea consumului de energie.

### 3.6 Relevanţă

În cadrul acestei secţiuni se vor completa informaţii legate de relevanţa proiectului în raport cu următoarele aspecte:

* + Contribuţia la **Planul Naţional de Acţiune în Domeniul Eficienţei Energetice III (PNAEE III) şi** la implementarea ariei prioritare din **Strategia UE pentru regiunea Dunării** (**SUERD**);
  + Corelările cu legislaţia naţională în domeniu şi Directiva 2012/27/UE privind eficienţa energetică.

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

### 3.7 Riscuri

În cadrul acestui capitol vor fi identificate riscurile care pot să împieteze implementarea proiectului în calendarul propus, cum ar fi de exemplu: întârzieri în procedura de achiziție publică etc. și vor fi identificați factorii responsabili cu urmărirea și evitarea producerii lor. De asemenea, vor fi identificate riscurile care pot să apară în perioada de operare a proiectului.

Pentru riscurile identificate vor fi propuse măsuri de reducere a producerii lor.

### 3.8 Complementaritate

Informaţiile care vor fi evaluate în capitolul complementaritate permit Autorităţii de Management atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secţiune, solicitantul nu va completa informaţii suplimentare. Acestea vor fi preluate din sistem, aşa cum au fost introduse de către acesta la momentul înregistrării.

### 3.9 Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Investițiilor și Proiectelor Europene.*

***Egalitatea de şanse:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

De asemenea, se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor.

Secţiunea aferentă dezvoltării durabile va detalia aspectele legate de impactul pozitiv al implementării investițiilor pentru producerea de energie din surse regenerabile (cu excepția biomasei) asupra celorlalte aspecte de mediu.

### 3.10 Descrierea investiţiei

Descrierea proiectului va indica un minim de informaţii cu privire la următoarele aspecte:

* Date generale privind investiția propusă;
* Se vor descrie principalele componente ale proiectului, corelat cu probleme identificateși propuse spre rezolvare în proiect și cu cauzele acestora, detaliate pe activități și corelate cu bugetul proiectului.
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

### 3.11. Managementul de proiect

La nivelul tuturor proiectelor se va nominaliza un responsabil de proiect, care are rolul de manager de proiect, această persoană putând fi și persoană de contact, care să asigure schimbul permanent de informații cu Autoritatea de Management.

Decizia de UIP existentă se va completa cu componența /responsabilitățiile persoanei /persoanelor cu atribuții pentru acest proiect.

Aceste informații vor fi prezentate în cererea de finantare la sectiunile corespunzatoare (capacitatea administrativă).

### 3.12. Elaborarea bugetului şi categoriile de cheltuieli

În stabilirea bugetului proiectului se vor avea în vedere regulile de eligibilitate stabilite prin HG nr. 399/2015, Anexa categoriile de cheltuieli la Ghidul solicitantului, precum şi următoarele:

* Pentru justificarea bugetului propus, cererea de finanțare va fi însoțită de documente justificative pentru fiecare tip de cost (contracte similare / oferte de preţ etc.)
* Proiectele vor respecta regulile de informare și publicitate, conform Manualului de Identitate Vizuală

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului și perioada de eligibilitate a cheltuielilor, respectiv între 19.09.2022 și 31.12.2023.

În defalcarea bugetului pe ani se va ţine cont de eventulele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanţare.

Bugetul va fi prezentat defalcat după cum urmează, pe:

* activități
* ani de implementare
* amplasament/câmpuri de intervenție / formă de finanțare / tip teritoriu/ activitate economica/ obiectiv tematic/mecanism aplicare teritorială

**Salariile personalului nu sunt considerate costuri eligibile**

# Capitolul 4. procesul de evaluare şi selecţie

## 4.1 Descriere generală

AM POIM încheie contracte de finanţare în limita alocării aprobate cu această destinaţie şi în condiţiile prevăzute de prezentul ghid.

Proiectele sunt evaluate potrivit regulilor de eligibilitate şi cadrului legal şi procedural aferente Programului Operaţional Infrastructură Mare şi în conformitate cu prevederile art. 73 din Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize.

***4.1.1 Verificarea administrativă și a eligibilității cererilor de finanțare***

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;

Pentru verificarea conformității administrative şi de eligibilitate a cererii de finanţare se utilizează un sistem de evaluare de tip DA/NU/NA.

Verificarea eligibilităţii presupune respectarea regulilor privind eligibilitatea solicitanţilor şi a proiectelor, verificarea fiind realizată conform cerințelor definite în acest ghid.

În cazul respingerii proiectului, solicitantul va fi informat, în scris, asupra motivelor respingerii. Dacă proiectul nu îndeplineşte toate criteriile stabilite, este respins.

**Atenție!**

Având în vedere că depunerea cererii de finanţare se face electronic, procesul de clarificări se va desfăşura astfel:

* Se vor solicita maxim 2 clarificări pentru această etapă de evaluare;
* Solicitantul va avea obligaţia să răspundă în maxim 5 zile lucrătoare.

Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului.

Numai cererile de finanţare eligibile (care îndeplinesc toate criteriile din Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului.

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

#### *4.2.2 Evaluarea cererilor de finanțare*

Evaluarea proiectelor se face în funcție de trei criterii majore:

* Relevanţa și oportunitatea proiectului - 20 puncte
* Maturitatea și calitatea pregătirii proiectului – 60 puncte
* Sustenabilitatea proiectului – 20 puncte

Fiecare dintre cele trei criterii este împărțit în subcriterii punctate corespunzător. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 3 criterii, respectiv intre 0 și 100 de puncte.

Punctajul minim pentru fiecare criteriu este după cum urmează:

* Relevanţa și oportunitatea proiectului - 8 puncte
* Maturitatea și calitatea pregătirii proiectului – 40 puncte
* Sustenabilitatea proiectului – 12 puncte

Obținerea punctajului minim pentru fiecare criteriu nu asigură promovarea spre finanțare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 80 de puncte, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu, respectiv un total de maxim 60 de puncte, acesta va fi respins.

Proiectele care obțin 80 de puncte, cu obținerea peste minim la fiecare criteriu în parte, vor fi declarate ca selectate pentru acordarea finanțării nerambursabile.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante cu privire la sectorul de apă/apă uzată din România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de evaluare.

**Atenție!**

Având în vedere că depunerea cererii de finanţare se face electronic, procesul de clarificări se va desfăşura astfel:

* Se vor solicita maxim 2 clarificări pentru această etapă de evaluare;
* Solicitantul va avea obligaţia să răspundă în maxim 5 zile lucrătoare.

Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului.

Etapa de clarificări descrisă mai sus se aplică evaluării realizate la nivelul AM POIM.

* Etapa de clarificări descrisă mai sus se aplică evaluării realizate la nivelul AM POIM.

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înștiințat în scris asupra motivelor respingerii.

## 4.2 Depunerea și soluționarea contestațiilor

În situaţia în care solicitanţii sunt nemulţumiţi de repingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 10 zile lucrătoare de la comunicarea rezultatului la sediul Ministerul Investițiilor și Proiectelor Europene. Soluţionarea contestaţiilor se va face în termen de maxim 30 de zile.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare și selecție
* Semnătura reprezentantului legal;
* Data formulării contestaţiei;

Contestaţiile sunt analizate şi soluţionate în termen de 30 de zile de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunțat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisiei.

**Capitolul 5. Contractarea proiectelor**

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului și contractul de finanțare și transmite solicitantului cele două exemplare ale contractului, în vederea semnării de către reprezentantul legal al beneficiarului.

Solicitantul va încărca în MySMIS 2014 documentele solicitate, în funcţie de disponibilitatea sistemului electronic.

Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către AM POIM şi/sau nerespectarea termenului limită de returnare a celor două exemplare de contract semnate în format electronic;

**ATENȚIE!**

**Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi**

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul. Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului.

Contractul de finanțare va fi semnat de către reprezentanții AM POIM și reprezentantul legal al solicitantului, contractul de finanțare intrând în vigoare la data semnării ultimei părți semnatare.

Solicitantul are obligaţia de a semna electronic contractul şi de a returna în termenul solicitat de AM POIM (5 zile de la data primirii documentului) cele două exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, acesta îşi rezervă dreptul de a respinge finanţarea CF.

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea *din instrumente structurale, pe o perioadă de 5 ani de la data închiderii oficiale a POIM.*

# **Anexe**

#### Anexa 1. Fișă de control

#### Anexa 2. Grila de verificare administrativă și evaluare a cererilor de finanțare

#### Anexa 3. Modele de declarații și formulare anexe la cererea de finanțare (de eligibilitate, angajament, conflict de interese, declarație privind eligibilitatea TVA aferente cheltuielilor, declarația de disponibilitate a terenurilor, declaraţie privind tipul întreprinderii)

#### Anexa 4. Categorii de cheltuieli indicative pentru proiectele finanțate în cadrul OS 11.1

#### Anexa 5. Model contract de finanțare